பதில்: அறிந்துகொள்ள நான் ஆர்வம் காட்டவில்லை. வழக்கு உள்ளது. அவர் விடுதலை செய்யப்பட்டாலும் கூட நான் கவலைப்படமாட்டேன். இந்த விடயம் நீதித்துறையுடன் சம்பந்தப்பட்டது. நான் தலையிட மாட்டேன். வெற்றியின் பின்னர் மேலும் இரண்டு இலட்சம் படைவீரர்களை அவர் திரட்ட விரும்பினார். ஏன் என்று அவரிடம் கேட்டேன். சகல இடத்திலும் சிறிய சிறிய இராணுவ முகாம்கள் இருக்க வேண்டும் என விரும்பியதாகக் கூறினார். அவ்வாறு செய்ய முடியாதென நான் கூறினேன். சட்டம்,ஒழுங்கைப் பேணுவது பொலிஸாரின் பணியென நான் கூறினேன். வெளிமட்ட அச்சுறுத்தலிருப்பதாக அவர் தெரிவித்தார். எங்கிருந்து என்று அறிந்துகொள்ள விரும்பினேன். இந்தியாவிடமிருந்து என்று அவர் சொன்னார். நான் அதனைக் கையாள்வதாக அவருக்குக் கூறினேன். அதுவே அவரின் மனப்பாங்காக இருந்தது. அவர் முழு உலகத்துடனும் சண்டையிட விரும்பினார்.